เรือนทับทิมเป็นร้านอาหารไทยเล็กๆ ในซอยสายน้ำผึ้งหรือสุขุมวิท 22 จากหน้าปากซอยเข้าไปไม่ลึกจะอยู่ทางด้านขวามือ มีเวิ้งเล็กๆสำหรับจอดรถรวมกับร้านอาหารอื่นๆ

ร้านนี้เจ้าของเป็นคนญี่ปุ่น ตอนกลางวันจะไม่ค่อยมีแขก อาหารเลยออกจะช้านิดนึงเพราะพนักงานไม่คุ้นเคยกับการต้อนรับแขกตอนกลางวัน 555 ครั้งนี้เลยตะกุกตะกักเล็กน้อย ทางร้านเลยลดราคาให้ 10% หักกลบกับ VAT และ Service Charge ได้บางส่ว

โดยรวมรสชาติอาหารไม่ถูกปาก ขนาดบอกว่าขอรสชาติแบบคนไทย อะไรเป็นยังไงมีตามนี้เลยค่ะ
- ห่อหมกทะเลมะพร้าวอ่อน (219 บาท) จานนี้ช็อกโลก นี่มันคือห่อหมกจริงๆ? หรือเป็นอาหารฟิวชั่น? เหมือนเอาแป้งข้นๆเละๆมาผสมกับเครื่องแกง กุ้งและปลาหมึก เกิดมายังไม่เคยเจอห่อหมกแบบนี้มาก่อน
- ลาบหมูทอด (189 บาท) ได้มาในปริมาณมากใช้ได้แต่กัดแล้วส่วนใหญ่เป็นแป้งกับมันหมู
- ข้อไก่ทอด (159 บาท) ทอดมาแบบไม่กรอบ ไม่ค่อยโอค่ะ จริงๆเป็นอาหารเบๆ น่าขะทำได้ดีกว่านี้
- กุ้งตะไคร้ (159 บาท) จานนี้ดีสุดในมื้อ รสชาติแซ่บอร่อยเลยค่ะ

อาหารร้านนี้ถือว่าค่อนข้างแพง (200-400 บาท ต่อจาน) เพราะทำมาขายชาวต่างชาติ รวมส่วนเพิ่มส่วนลดแล้ว มื้อนี้ตกอยู่เกือบๆพัน โดยรวมไม่ประทับใจค่ะ ลองครั้งเดียวพอ